《澹然亭八景有序 其八 瀛洲晚渡》
明代·卢龙云

清江环抱号瀛州，日晚人归古渡头。波带夕阳催荡桨，潮生海月待维舟。

尘途不定时来往，鸥鸟无心自去留。始识澹中馀隽永，萧然身世即丹丘。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。